Diari Oficial de la Generalitat Valenciana


Sumari del DOGV 8148, del 13-10-2017 (2017/8418)

RESOLUCIÓ de 31 d'agost de 2017, del Servei Territorial d'Indústria i Energia de Castelló, per la qual s'atorga a Iberdrola Distribución Eléctrica, SAU, autorització administrativa prèvia, autorització administrativa de construcció i es declara en concret la utilitat pública de la línia aèria trifàsica a 20 kV emplaçada a les partides Xarco i Carrascal, al terme municipal de l'Alcora (Castelló). Expedient número ATLINE/2017/39/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8148

Data del DOGV
:   13-10-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/8418


Data del document
:   31-08-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 31 d'agost de 2017, del Servei Territorial d'Indústria i Energia de Castelló, per la qual s'atorga a Iberdrola Distribución Eléctrica, SAU, autorització administrativa prèvia, autorització administrativa de construcció i es declara en concret la utilitat pública de la línia aèria trifàsica a 20 kV emplaçada a les partides Xarco i Carrascal, al terme municipal de l'Alcora (Castelló). Expedient número ATLINE/2017/39/12. [2017/8418]  
  
Presentada sol·licitud d'autorització administrativa prèvia, autorització administrativa de construcció i declaració d'utilitat pública, relativa a la instal·lació elèctrica baix indicada i sobre la base dels següents:  
  
Fets  
  
Primer. En data 17 de març de 2017, es presenta el projecte de nova línia aèria trifàsica a 20 kV interconnexió L-Azuliber ST l'Alcora AP 915008 L-Sant Joan de Moró ST Corral del Cuervo AP 945252, en el terme municipal de l'Alcora (Castelló), per mitjà de sol·licitud presentada en aquest servei territorial d'Indústria i Energia.  
  
Segon. Amb data 30 de març de 2017, es presenta la liquidació de la taxa corresponent.  
  
Tercer. El projecte presenta un traçat concretat. Entre la seua documentació figuren els plànols pertinents a escala adequada, està suficientment detallat i conté una relació concreta i individualitzada dels béns i drets afectats. Per tant, reuneix les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart. De conformitat amb el projecte presentat, el traçat de la línia elèctrica compleix amb les condicions tècniques i de seguretat reglamentàriament establides, la qual cosa en permet l'aprovació sense perjudici de l'obligació de la mercantil peticionària d'indemnitzar adequadament les afeccions que l'execució del projecte pot ocasionar a tercers.  
  
  
Cinqué. S'ha exposat a informació pública d'acord amb l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i amb l'article 144 del Reial decret 1955/2000, d'1 de desembre, mitjançant l'anunci corresponent, publicat en el diari El Periódico Mediterráneo el dia 6 de juny de 2017; al tauler d'anuncis de l'Ajuntament de l'Alcora el 28 d'abril de 2017; en el Butlletí Oficial de la Província de Castelló de 20 de maig de 2017 i en el Diari Oficial de la Generalitat Valenciana de 16 de juny de 2017, sense que s'hi haja presentat cap al·legació durant el període d'informació pública de la sol·licitud presentada.  
  
Sisé. Una vegada examinada la documentació aportada, amb data 31 d'agost de 2017, la Secció d'Energia i Mines n'emet la proposta de resolució favorable.  
  
Fonaments de dret  
  
Primer. S'han efectuat els tràmits necessaris per a l'autorització administrativa prèvia i autorització administrativa de construcció (conforme a la nova terminologia introduïda per la Llei 24/2013, de 26 de desembre, del sector elèctric, en l'article 53), establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
  
Segon. D'acord amb l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas.  
  
Tercer. La instrucció del procediment és competència del Servei Territorial d'Indústria i Energia, segons el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017).  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa prèvia de la instal·lació elèctrica que s'indica:  
  
Peticionari: Iberdrola Distribución Electrica, SAU.  
Emplaçament de la instal·lació: partida Xarco i Carrascal - l'Alcora (Castelló).  
Projecte/Avantprojecte. Denominació: nova línia aèria trifàsica a 20 kV interconnexió L-Azuliber ST l'Alcora AP.915008 L-Sant Joan de Moró ST Corral del Cuervo AP.945252, al terme municipal de l'Alcora (Castelló).  
  
Característiques principals:  
  
Núm. de registre de línies: - Tipus: aèria  
Tensió: 20 kV Longitud total: 1997 m  
Longitud aèria: 1997 m Longitud subterrània: 0 m  
  
  
Pressupost: 50.520,99 euros.  
Aquesta autorització s'atorga sense perjudici de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a portar-la a terme, d'acord amb altres disposicions que siguen aplicables i, especialment, les relatives a l'ordenació del territori i al medi ambient.  
  
Aquesta autorització s'emet sense perjudici de tercers i salvant els drets particulars.  
  
Segon  
Atorgar autorització administrativa de construcció de la instal·lació segons el projecte d'execució presentat. En l'execució del projecte es tindran en compte les condicions següents:  
1. Les obres s'han de dur a terme d'acord amb el projecte presentat i, si escau, amb els annexos tècnics posteriors aportats.  
2. El peticionari ha de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El titular ha de donar compte de la terminació de les obres amb la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. En el cas que, per a finalitzar l'execució de la instal·lació objecte de projecte, es requerisca posar-ne una part en tensió, s'ha de procedir d'acord amb les següents condicions:  
Presentació de sol·licitud de finalització d'execució, juntament amb el certificat de finalització parcial d'obra, per triplicat exemplar, subscrit per un tècnic competent i visat pel col·legi oficial corresponent, acreditatiu que la part de la instal·lació ja executada és conforme als reglaments tècnics en la matèria.  
La finalització de l'execució s'ha de fer amb la mateixa direcció d'obra que l'anterior certificació i s'ha d'ajustar a les condicions tècniques i de seguretat reglamentàries.  
L'empresa distribuïdora ha d'efectuar totes les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no-pertorbació d'altres instal·lacions o equips.  
La sol·licitud d'autorització d'explotació s'ha de presentar en el termini màxim de 10 dies des de la completa execució de la instal·lació, d'acord amb el Decret 88/2005.  
Una vegada transcorregut un mes des que aquest servei territorial diligencie i lliure el certificat de finalització parcial d'obra sense que el peticionari haja sol·licitat l'autorització d'explotació, es paralitzarà l'execució de la part d'instal·lació que s'ha sol·licitat posar en tensió. En el cas que aquesta instal·lació ja estiga en tensió, el peticionari haurà de desconnectar-la quan finalitze aquest termini.  
  
Tercer  
Declarar en concret la utilitat pública dels trams de la línia elèctrica autoritzada en el punt primer d'aquesta resolució, fet que comporta la necessitat d'ocupar els béns i drets afectats i implica la urgent ocupació d'aquests a l'efecte de l'article 52 de la Llei d'expropiació forçosa, de 16 de desembre, que es concreta en una afecció a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del sector elèctric, i els articles 157.1, 158, 159, 160 i 162.3 del Reial decret 1955/2000.  
  
  
Relació de béns i drets afectats:  
  
Projecte de nova línia trifàsica a 20 KV interconnexió L-Azuliber ST Alcora AP 915008 i L-S. J. Moró ST Corral del Cuervo AP 945252 al terme municipal de l'Alcora (CS-52/16)   
  
Quart  
Publicar i notificar aquesta resolució, d'acord amb el que estableix el Decret 88/2005, de 29 d'abril, i significar que la publicació d'aquesta es farà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells en què, una vegada intentada la notificació, no s'haja pogut practicar.  
L'Administració deixarà sense efecte aquesta resolució en qualsevol moment en què observe l'incompliment de les condicions que s'hi imposen.  
  
Aquesta autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a portar-la a terme, d'acord amb altres disposicions que siguen aplicables i, especialment, les relatives a l'ordenació del territori i el medi ambient.  
Pot ser causa de revocació d'aquesta resolució l'incompliment de les condicions que s'hi expressen, la variació substancial de les característiques descrites en la documentació presentada i que n'ha determinat l'atorgament o una altra causa excepcional que ho justifique.  
Contra aquesta resolució, que no posa fi a la via administrativa, es pot interposar recurs d'alçada davant de la Direcció General d'Indústria i Energia (carrer Castán Tobeñas, 77, 46882 València) en el termini d'un mes comptador a partir de la notificació, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Castelló de la Plana, 31 d'agost de 2017.- El cap del Servei Territorial d'Indústria i Energia: Gerardo Nebot García.